ที่ นร 1008/ว 1 สํานักงาน ก.พ.ถนนติวานนท์ จังหวัดนนทบุรี 1100018 มกราคม พ.ศ.2560 เรื่อง หลักเกณฑ์และเงื่อนไขการกําหนดตําแหน่งประเภทอํานวยการ ระดับต้น สําหรับตําแหน่งอื่นที่ ก.พ. กําหนดเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1008/ว 2 ลงวันที่ 19 กุมภาพันธ์ 2558อื่นๆ - ตามหนังสือที่อ้างถึง ก.พ.ได้กําหนดหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ ประเภทวิชาการ และประเภททั่วไป รวมทั้งหลักเกณฑ์อื่น ๆ ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อทราบและถือปฏิบัติ ความแจ้งแล้ว นั้น บัดนี้ ก.พ. ได้พิจารณาเห็นว่า เพื่อให้การกําหนดตําแหน่งประเภทอํานวยการ ระดับต้น สําหรับตําแหน่งอื่นที่ ก.พ. กําหนด กรณีตําแหน่งหัวหน้าหน่วยงานอื่น ๆ สอดคล้องกับการปรับปรุงบทบาทภารกิจของส่วนราชการในกระทรวงการพัฒนาสังคมและความมั่นคงของมนุษย์ และกระทรวงคมนาคม ก.พ. จึงมีมติให้ปรับปรุงหลักเกณฑ์การกําหนดตําแหน่งดังกล่าว โดยยกเลิกความในข้อ 2.6.2 ตามสิ่งที่ส่งมาด้วยของหนังสือที่อ้างถึง และให้ใช้ความต่อไปนี้แทน "2.6.2 ตําแหน่งหัวหน้าหน่วยงานอื่น ๆ (1) ตําแหน่งหัวหน้าหน่วยงานในกระทรวงการพัฒนาสังคมและความมั่นคงของมนุษย์ ดังนี้ (1.1) ตําแหน่งผู้ปกครองสถานสงเคราะห์ ผุ้ปกครองสถานแรกรักเด็ก ผู้ปกครองสถานคุ้มครองสวัสดิภาพเด็ก กรมกิจการเด็กและเยาวชน (1.2) ตําแหน่งผู้อํานวยการศูนย์พัฒนาการจัดสวัสดิการสังคมผู้สูงอายุ กรมกิจการผู้สูงอายุ (1.3) ตําแหน่งผู้อํานวยการสถานคุ้มครองและพัฒนาอาชีพ ผู้อํานวยการศูนย์เรียนรู้การพัฒนาสตรีและครอบครัว กรมกิจการสตรีและสถาบันครอบครัว (1.4) ตําแหน่งผู้ปกครองสถานคุ้มครองคนไร้ที่พึ่ง ผู้ปกครองนิคมสร้างตนเอง ผู้อํานวยการศูนย์พัฒนาราษฎรบนพื้นที่สูง กรมพัฒนาสังคมและสวัสดิการ (1.5) ตําแหน่งผู้ปกครองสถานคุ้มครองและพัฒนาคนพิการ กรมส่งเสริมและพัฒนาคุณภาพชีวิตคนพิการ ทั้งนี้ หากมีเหตุผลความจําเป็นต้องปรับปรุงการจัดหน่วยงานภายในส่วนราชการให้สอดคล้องกับภารกิจที่เปลี่ยนแปลงไป ซึ่งส่งผลให้ต้องปรับปรุงชื่อตําแหน่งหัวหน้าหน่วยงาน โดยการเปลี่ยนชื่อตําแหน่งดังกล่าวจะต้องไม่กระทบต่อการกําหนดชื่อตําแหน่งหัวหน้าหน่วยงานในแต่ละส่วนราชการและจํานวนรวมของตําแหน่งประเภทอํานวยการ ระดับต้น ที่กําหนดไว้เดิม ก็ให้เสนอ อ.ก.พ. กระทรวง พิจารณา (2) ตําแหน่งผู้อํานวยการโครงการชลประทาน ผู้อํานวยการโครงการส่งน้ําและบํารุงรักษา ผู้อํานวยการโครงการก่อสร้าง ในกรมชลประทาน กระทรวงเกษตรและสหกรณ์ (3) ตําแหน่งหัวหน้าสํานักงานที่ดินจังหวัด (สาขา) ในกรมที่ดิน กระทรวงมหาดไทย (4) ตําแหน่งผู้อํานวยการวิทยาลัยการสาธารณสุข ตําแหน่งผู้อํานวยการวิทยาลัยพยาบาล ในสังกัดสํานักงานปลัดกระทรวง กระทรวงสาธารณสุข ให้กําหนดตําแหน่ง ภายใต้เงื่อนไข ดังนี้ (ก) ให้คงการกําหนดตําแหน่งไว้ตามจํานวนที่กําหนดไว้เดิม (ข) ในกรณีที่มีเหตุผลความจําเป็นหรือมีเหตุผลอันสมควรต้องจัดตั้งหน่วยงานที่กําหนดตําแหน่งหัวหน้าหน่วยงานเป็นตําแหน่งประเภทอํานวยการ ระดับต้น ตามข้อ (1) (2) (3) และ (4) เพิ่มขึ้น ให้ อ.ก.พ. กระทรวง กําหนดหลักเกณฑ์การจัดตั้ง การยุบเลิก การยุบรวม การกําหนดขนาดและการกําหนดตําแหน่ง เป็นตําแหน่งประเภทอํานวยการ ระดับต้น โดยต้องพิจารณาถึงผลสัมฤทธิ์ต่อภารกิจของรัฐ ความมีประสิทธิภาพ และความคุ้มค่าในเชิงภารกิจแห่งรัฐด้วย ทั้งนี้ ให้ส่งหลักเกณฑ์การกําหนดตําแหน่งดังกล่าวให้ ก.พ. พิจารณา เมื่อ ก.พ. พิจารณาเห็นชอบแล้ว อ.ก.พ. กระทรวง จึงสามารถพิจารณากําหนดตําแหน่งตามหลักเกณฑ์ดังกล่าวได้ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเมธินี เทพมณี)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร 0 2547 1000 ต่อ 6646 6613โทรสาร 0 2547 1437